**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 11.12.2022, ora 08.00 – 12.12.2022, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 12.12.2022, ora 07.00**

**RÂURI**

**Este în vigoare până pe data de 12.12.2022, la ora 12:00, atenţionarea hidrologică nr. 77-COD GALBEN, vizând depăşiri ale COTELOR DE ATENŢIE** pe râurile din bazinele hidrografice: Vişeu – bazin superior şi afluenţi bazin mijlociu şi inferior, Iza – bazin superior şi afluenţi bazin mijlociu şi inferior, Lăpuş – bazin superior şi afluenţi bazin mijlociu şi inferior, Tur, Someşul Mare – bazin superior şi afluenţi bazin mijlociu şi inferior, Someşul Mic – bazin amonte Ac. Gilău, Someş – afluenţii mici aferenţi sectorului aval S.H. Dej, Crasna, Crişul Negru, Crişul Alb, Arieş – bazin amonte S.H. Baia de Arieş, Mureş – afluenţii aferenţi sectorului aval S.H. Gelmar, Bega – bazin amonte S.H. Făget şi afluenţii aferenţi sectorului aval S.H. Făget - amonte S.H. Chizătău, Timiş – bazin amonte S.H. Sadova şi afluenţii aferenţi sectorului aval S.H. Sadova - amonte S.H. Lugoj, Caraş – bazin superior şi afluenţi bazin mijlociu şi inferior, Nera – bazin superior şi afluenţi bazin mijlociu şi inferior, Cerna – bazin superior şi afluenţi bazin mijlociu şi inferior, Jiu – afluenţii aferenţi sectorului aval S.H. Sadu – amonte S.H. Rovinari, Motru – bazin superior şi afluenţi bazin mijlociu şi inferior, aferente judeţelor: ***ALBA, ARAD,******BIHOR, BISTRIŢA-NĂSĂUD, CARAŞ-SEVERIN, CLUJ, GORJ, HUNEDOARA, MARAMUREŞ, MEHEDINŢI, SATU-MARE, SĂLAJ şi TIMIŞ***

**Debitele au fost în general în creștere** ca urmare a precipitațiilor căzute în interval, cedării apei din stratul de zăpadă din zona montană și propagării, exceptând râurile din bazinele inferioare ale Vedei, Argeșului și Ialomiței, unde au fost relativ staționare.

Creşteri mai importante de niveluri şi debite, cu atingerea și depășirea **COTELOR DE ATENȚIE**, ca urmare a precipitațiilor mai însemnate cantitativ căzute în interval, cedării apei din stratul de zăpadă din zona montană și propagării s-au înregistrat pe unele râuri din Maramureș, Crișana, Banat și Oltenia.

Din informațiile primite până la ora 6:00, se situează peste **COTELE DE ATENȚIE** râurile la stațiile hidrometrice: Crișul Alb-Vața de Jos (350+3)-jud. HD, Bega-Chizătău (200+50)-jud. TM, Chizdia-Ghizela (250+22)-jud. TM, Orlea-Celei (180+4)-jud. GJ.

În interval s-au situat peste **COTELE DE ATENȚIE** râurile la stațiile hidrometrice: Firiza-Firiza (110+3)-jud. MM, Talna-Pășunea Mare (270+4)-jud. MM, Briheni-Suștiu (175+5)-jud. BH, Olteț-Nistorești (130+9)-jud. GJ.

Debitele se situează în general la valori sub mediile multianuale lunare, cu coeficienți moduli cuprinși între 30-80% din normele lunare, mai mari (în jurul și peste normalele lunare) pe râurile din bazinele hidrografice: Vișeu, Iza, Tur, Someș, Crasna, Barcău, Crișul Repede, Bârzava, Moravița, Caraș, Nera, Cerna, bazinele superioare ale Mureșului, Târnavelor, Oltului, Sucevei, bazinele superioare și mijlocii ale Crișului Negru, Crișului Alb, Begăi, Timișului, Jiului, Trotușului, Bistriței, Moldovei, Trotușului, unii afluenți din bazinul superior al Argeșului și mai mici (sub 30% din mediile multianuale lunare) pe râurile din bazinele hidrografice: Tazlău, Râmnicu Sărat, Bârlad și Jijia.

În interval au fost emise două **atenționări hidrologice** pentru fenomene imediate.

**Debitele vor fi în** **creștere** ca urmare a precipitațiilor prognozate și propagării, exceptând râurile din bazinele superioare ale Vișeului, Izei, Turului, Someșului, Lăpușului, Someșului Mic, Crasnei, Barcăului, Crișurilor, Arieșului, Mureșului, Târnavelor, Begăi, Timișului, Bârzavei, Moraviței, Carașului, Nerei, Cernei, Jiului, Motrului, Gilortului, Oltului, Oltețului, Vedei, Argeșului, Ialomiței, Bârladului și afluenților de dreapta ai Siretului, unde vor fi în scădere.

Sunt posibile creșteri mai însemnate de niveluri și debite, chiar cu atingerea și depășirea **COTELOR DE APĂRARE**, ca urmare a propagării viiturilor formate anterior pe cursurile mijlocii și inferioare ale râurilor: Tur, Crasna, Barcău, Crișul Negru, Crișul Alb, Bega, Timiș, Moravița, Caraș, Nera și Jiu.

**Se vor situa peste:**

-**COTELE DE INUNDAȚIE** râurile la stațiile hidrometrice: Tur-Micula (310+20)-jud. MM și Crasna-Domănești (500+40)-jud. SM (sectoare îndiguite);

-**COTELE DE ATENȚIE** râurile la stațiile hidrometrice: Tur-Turulung (360+16)-jud. MM (sector îndiguit), Crasna-Berveni (490+80)-jud. SM (sector îndiguit) și Moravița-Moravița (250+20)-jud. TM.

**DUNĂRE**

**Debitul la intrarea în ţară** (secţiunea Baziaş) în intervalul 11-12.12.2022 **a fost în creștere, având valoarea de** **4800 m3/s**, sub media multianuală a lunii **decembrie (5200 m3/s).**

În aval de Porţile de Fier debitele au fost în creștere pe sectorul Gruia-Olteniţa și în scădere pe sectorul Călăraşi-Tulcea.

**Debitul la intrarea în ţară** (secţiunea Baziaş) **va fi** **în creștere (5000 m3/s).**

În aval de Porțile de Fier debitele vor fi în creștere pe sectorul Gruia-Vadu Oii și în scădere pe sectorul Brăila-Tulcea.

**ALIMENTĂRI CU APĂ**

**A.B.A. Prut-Bârlad**

**Județul Botoșani:**

Se menține situația de restricții în alimentarea cu apă pentru piscicultură la folosința:

-S.C. Pirania S.R.L. Botoșani - pepiniera piscicolă Havârna, prin reducerea debitelor la sursa r. Bașeu - ac. Cal Alb corespunzător treptei a III-a de restricții.

Se menține Planul de restricții în alimentarea cu apă - treapta a III-a, pentru A.N.I.F.-Filiala Teritorială Moldova Nord-U.A. Botoșani-Sistemul de irigații Movileni-Havârna, sursa ac. Cal Alb - r. Bașeu.

**Județul Iași:**

Se menține situația de restricții în alimentarea cu apă pentru piscicultură la folosințele:

-S.C. Noralex S.R.L. Iași, S.C. Piscicola S.R.L. Iași și S.C. CC & PES S.R.L. Iași prin încetarea livrării apei din sursa r. Miletin - ac. Hălceni.

-SC ACVACOM SRL Iași prin reducerea debitelor la sursa r. Gurguiata – ac. Plopi corespunzător treptei III de aplicare a restricțiilor;

-SC MIHPES SRL Iași prin reducerea debitelor la sursa r. Valea Oii – ac. Sârca corespunzător treptei III de aplicare a restricțiilor.

Se menține situația de restricții în alimentarea cu apă pentru piscicultură prin reducerea debitului la sursa r. Ezăreni - ac. Ezăreni, corespunzător treptei III, începând cu data de 01.09.2022, pentru Stațiunea de Cercetare Dezvoltare pentru Acvacultură și Ecologie Acvatică Horpaz.

**Județul Vaslui:**

Se mențin prevederile „Planului de restricții și folosire a apei în perioade deficitare”, astfel:

-treapta III - pentru S.C. AQUAVAS S.A. VASLUI – Sucursala Vaslui din acumularea Solești;

-treapta III - ANIF Filiala Teritorială de Îmbunătățiri Funciare Vaslui-Amenajare de irigații Mânjești, sursa acumularea Mânjești.

**2.** **Situaţia meteorologică în intervalul 11.12.2022, ora 08.00 –12.12.2022, ora 06.00**

**În ţară** vremea s-a răcit în jumătatea de nord-vest (chiar accentuat în regiunile vestice și nordice, unde scăderea de temperatură a fost în general între 9 și 13 grade), dar local s-a și încălzit ușor și moderat în rest (cu până la 7 grade în sud-estul Munteniei). Cerul a fost mai mult noros, exceptând în prima parte a zilei sud-estul și estul, unde înnorările au fost temporare. Precipitații s-au semnalat pe arii extinse în toate regiunile, iar punctiform cantitățile de apă au depășit 10...20 l/mp. Acestea au fost sub formă de ploaie, exceptând zona montană, unde au fost mixte, precum și Crișana, Maramureșul și Transilvania, unde în prima parte a intervalului au predominat ploile, apoi au fost și aici ninsori și lapoviță. Mai ales în sud-est ploile au avut și caracter de aversă, iar în Bărăgan și Dobrogea s-au semnalat descărcări electrice. Vântul a suflat slab și moderat, local cu intensificări, în special ziua, cu rafale în general de 45 și 55 km/h, iar pe crestele montane de peste 100...110 km/h. La ora 20 stratul de zăpadă era prezent local la munte, la altitudini de peste 1400 m, unde măsura pe platformele stațiilor meteorologice până la 38...39 cm în Munții Călimani și Bucegi și cu totul izolat în nord-estul Crișanei, până la 1 cm. Temperaturile maxime s-au încadrat între 1 grad la Șiria și 21 de grade la Călărași și Oltenița. La ora 6 se înregistrau valori termice cuprinse între -2 grade la Cotnari, Darabani, Șiria, Ocna Șugatag și Târnăveni și 7 grade la Sulina. S-a semnalat ceață, mai ales dimineața, pe arii restrânse în Moldova,

Oltenia și Transilvania.

**Observaţie:** în intervalul de diagnoză au fost în vigoare 16 atenționări cod galben pentru fenomene meteorologice periculoase imediate, emise după cum urmează: 4 de către SRPV Bacău, 3 de către SRPV Sibiu, 3 de către SRPV Craiova, 2 de către SRPV Cluj-Napoca, 2 de către SRPV Constanța, 1 de către SRPV Timișoara și 1 de către CNPM pentru Muntenia.

**La Bucureşti** vremea a fost extrem de caldă pentru această dată, cu o temperatură maximă de 17 grade, abaterea pozitivă față de media climatologică fiind de 12...13 grade. Cerul a fost variabil în prima parte a zilei, apoi s-a înnorat treptat și temporar a plouat, iar ploile au avut și caracter de aversă. Cantitățile de apă înregistrate la stațiile meteo au fost de

8...11 l/mp. Vântul a suflat slab și moderat, cu ușoare intensificări seara, când la rafală s-au atins viteze de până la 40 km/h. La ora 6 se înregistrau 1 grad la Băneasa și 2 grade la Afumați și Filaret.

**3. Prognoza meteorologică în intervalul 12.12.2022, ora 08.00–13.12.2022, ora 8.00**

**În ţară** vremea se va răci accentuat față de ziua precentă, devenind rece în regiunile vestice și nord-vestice și apropiată de normalul termic al perioadei în rest. Cerul va avea înnorări și local în zonele de munte va ninge, în vestul, centrul și nordul țării vor predomina ninsorile, iar în regiunile sudice și sud-estice, mai ales spre seară și noaptea, se vor semnala precipitații, la început sub formă de ploaie, apoi și lapoviță și trecător ninsoare. Vântul va sufla slab și moderat, cu unele intensificări la munte, în special în zona înaltă, unde rafalele vor depăși 60...70 km/h, spulberând sau viscolind ninsoarea, iar trecător și pe arii mai restrânse și în celelalte regiuni. Temperaturile maxime se vor încadra între -2 grade în Dealurile Crișanei și 10 grade pe litoral, iar cele minime vor fi cuprinse, în general, între -9 și 2 grad. Izolat se va forma ceață.

**La Bucureşti** vremea se va răci accentuat față de ziua precedentă. Cerul va fi variabil în prima parte a zilei, apoi se va înnora și temporar vor fi precipitații slabe sub formă de ploaie, iar noaptea va crește probabilitatea pentru lapoviță și ninsoare. Vântul va sufla moderat, cu viteze de până la 30...35 km/h. Temperatura maximă va fi de 7...8 grade, iar cea minimă se va situa în jurul valorii de -1 grad.

***II. CALITATEA APELOR***

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

Nu au fost semnalate evenimente deosebite.

1. **În domeniul solului şi vegetaţiei**

Nu au fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.